ฮือฮาลูกเห็บ ตกทำเนียบ (ชมคลิป)
ฝนถล่มกรุง-น้ำนอง รถติดหนึบหลายจุด,ฝนกระหน่ำ น้ำท่วม ไฟดับ รถติด ชาวกรุงเดือดร้อนทั่วหน้า แถมมีลูกเห็บตกมาให้ฮือฮา หน. เวรพยากรณ์อากาศประจำวัน กรมอุตุนิยมวิทยา เผยยังมีโอกาสที่ฝนฟ้าคะนองเกิดขึ้นได้อีกในสัปดาห์หน้า ด้านปลัด กทม.สั่งการให้ 50 เขตทั่ว กทม. งัด พ.ร.บ.รักษาความสะอาดฯ มาบังคับใช้หากพบผู้ทิ้งขยะลงท่อ ส่วนที่ทำเนียบรัฐบาลพายุฝนพัดกิ่งไม้ขนาดใหญ่หักทับรถที่จอดหน้าตึกสำนักเลขาธิการคณะรัฐมนตรี และประตู 5 เสียหายรวม 5 คัน,ฝน-ลูกเห็บตกกระหน่ำเมืองกรุง โดยเมื่อช่วงบ่ายวันที่ 8 พ.ค. ผู้สื่อข่าวรายงานว่า เกิดพายุฝนตกลงมาอย่างหนักนานประมาณ 1 ชั่วโมง มีน้ำท่วมขังในหลายพื้นที่ในกรุงเทพฯชั้นนอกและชั้นใน ส่งผลให้มีไฟฟ้าดับเป็นบริเวณกว้างหลายสาย อาทิ ถนนพระราม 6 ถนนโยธี ถนนราชสีมาบริเวณแยก จปร. ถนนสามเสน พร้อมกับเกิดอุบัติเหตุ-การจราจร ติดขัดหลายจุด ขณะเดียวกันยังพบลูกเห็บตกบริเวณถนนศรีอยุธยาและถนนราชดำเนิน มีขนาดเล็กเท่าปลายนิ้วก้อย เป็นที่ฮือฮาสำหรับชาวกรุงอย่างมาก จนเป็นหัวข้อที่พูดถึงในโลกออนไลน์กันอย่างกว้าง ขวางถึงปรากฏการณ์ครั้งนี้,นายสัญญา ชีนิมิตร ปลัด กทม. เผยว่า ตั้งแต่ ช่วงบ่ายจนถึงเวลาประมาณ 15.00 น. มีฝนตกหนักและลมกระโชกแรงในหลายพื้นที่ของ กทม.ลักษณะเป็นฝนกระจาย ปริมาณฝนเฉลี่ยอยู่ที่ประมาณ 57-60 มิลลิเมตร ส่วนพื้นที่ปริมาณฝนสะสมสูงสุดอยู่ที่ประมาณ 100 มิลลิเมตร ได้แก่ ถนนศรีอยุธยา ตั้งแต่ช่วงวังผักกาด ไปจนถึงหน้ากองบังคับการตำรวจทางหลวง ลานพระบรมรูปทรงม้า ถนนพระราม 6 ถนนนครไชยศรี บริเวณหน้ากรมสรรพสามิต และถนนราชวิถี บริเวณเชิงสะพานซังฮี้ ส่งผลให้เกิดน้ำท่วมขังสูงประมาณ 10 ซม. เป็นน้ำท่วมขังรอการระบาย ขณะนี้เจ้าหน้าที่เร่งระบายน้ำท่วมขังบนถนน จนเข้าสู่สภาวะปกติแล้วภายในเวลา 30-40 นาที ส่วนถนนสายหลักไม่มีรายงานน้ำท่วมขังแต่อย่างใด นอกจากนี้มีรายงานกิ่งไม้หักและเสาไฟฟ้าล้มบริเวณหน้ากรมแผนที่ทหาร ถนนราชดำเนิน เบื้องต้นประสานหน่วยงานที่เกี่ยวข้องดำเนินการแก้ไขพร้อมประสานให้เจ้าหน้าที่สำนักการระบายน้ำเข้าแก้ไข ด้วยการเร่งสูบน้ำออกจากผิวถนนและเก็บเศษขยะ ใบไม้ที่กีดขวางทางน้ำ พบน้ำที่ท่วมขังบนถนนเกิด จากมีเศษใบไม้และขยะไปกีดขวางตะแกรงท่อระบายน้ำ สั่งการให้สำนักงานเขตทั้ง 50 เขต ลงพื้นที่ตรวจสอบร้านอาหาร โดยเฉพาะริมถนนที่ลักลอบทิ้งเศษอาหารและน้ำมันลงท่อระบายน้ำ เป็นสาเหตุทำให้เกิดไขมันอุดตันท่อ หากตรวจพบกระทำการดังกล่าวให้ดำเนินการตาม พ.ร.บ.รักษาความสะอาดและความเป็นระเบียบเรียบร้อยของบ้านเมืองทันที,นายสุรพงษ์ สารปะ หน.เวรพยากรณ์อากาศประจำวัน กรมอุตุนิยมวิทยา เปิดเผยว่า เหตุฝนตก ในพื้นที่ กทม. เกิดขึ้นเนื่องจากเป็นช่วงปลายฤดูร้อนก่อนเข้าหน้าฝน และเกิดอากาศร้อนสะสม 2-3 วันก่อนหน้า ประกอบกับมีอิทธิพลของลมตะวันตกเฉียงใต้ที่พัดปกคลุมทะเลอันดามันได้นำความชื้นเข้ามา เมื่อรวมกันจึงเกิดเป็นพายุฝนฟ้าคะนอง และวันที่ 9 พ.ค. คาดว่าในพื้นที่ กทม. อาจจะมีฝนตกในช่วงบ่าย แต่ความรุนแรงจะลดน้อยลง นอกจากนี้ ต้นสัปดาห์หน้าก็อาจมีฝนฟ้าคะนองเกิดขึ้นได้อีก ส่วนที่มีพบลูกเห็บตกใน กทม.นั้น เป็นเพียงลูกเห็บขนาดเล็ก เพราะอากาศร้อนสะสมเมื่อเจอกับความชื้นก่อเป็นเมฆก้อนใหญ่ บนยอดก้อนเมฆเมื่อละลายไม่หมดจึงตกลงเป็นก้อนน้ำแข็ง ใน กทม. มีลูกเห็บตกไม่บ่อย ปีหนึ่งอาจมีเพียง 1-2 ครั้งเท่านั้น,ขณะที่กองบังคับการตำรวจจราจร (บก.จร.) รายงานเหตุการจราจรติดขัด หลังฝนกระหน่ำทั่ว กทม.ว่า รับแจ้งอุบัติเหตุต้นไม้ล้มหน้าจุฬาลงกรณ์มหาวิทยาลัย ถนนพญาไทฝั่งขาเข้า ทำให้การจราจรบริเวณดังกล่าวค่อนข้างเคลื่อนตัวไปได้ช้า ส่วนที่ถนนรัชดาฯฝั่งขาเข้ามีอุบัติเหตุรถยนต์ชนกัน 6 คัน อยู่ระหว่างเคลื่อนย้ายไม่มีรายงานผู้ได้รับบาดเจ็บ ส่งผลให้การจราจรค่อนข้างหนาแน่น อีกจุดหนึ่งบริเวณทางคู่ขนานลอยฟ้าบรมราชชนนีด้านขาออกมีรถกระบะเสียหลักระหว่างทางลงตลิ่งชัน ส่วนจุดอื่นๆ การจราจรค่อนข้างหนาแน่น นอกจากนี้ยังได้รับรายงานว่าพายุฝนในครั้งนี้ทำให้หม้อแปลงไฟฟ้าหน้า บช.น.ระเบิด ทำให้ไฟดับชั่วคราวก่อนแก้ไขเป็นปกติ,ผู้สื่อข่าวรายงานจากทำเนียบรัฐบาลว่า ขณะที่ฝนตกลงมาอย่างหนัก มีลมกระโชกแรงส่งผลให้มีกิ่งไม้ขนาดใหญ่หักโค่นทับรถที่จอดอยู่หน้าตึกสำนักเลขาธิการคณะรัฐมนตรี เสียหาย 2 คัน ประกอบด้วยรถเก๋งมาสด้า 2 สีแดง ทะเบียน ญส 2932 กรุงเทพมหานคร และรถเก๋งโตโยต้า วีออส สีบรอนซ์เงิน ทะเบียน ฆน 1904 กรุงเทพมหานคร นอกจากนี้ที่บริเวณประตู 5 มีกิ่งไม้หักโค่นทับรถเสียหายอีก 3 คัน และยังพบลูกเห็บขนาดปลายนิ้วก้อยตกทั่วบริเวณทำเนียบรัฐบาล สร้างความตื่นเต้นให้กับบรรดาข้าราชการและผู้สื่อข่าวที่ต่างพากันไปถ่ายภาพเก็บไว้
ฝนกระหน่ำ น้ำท่วม ไฟดับ รถติด ชาวกรุงเดือดร้อนทั่วหน้า แถมมีลูกเห็บตกมาให้ฮือฮา หน. เวรพยากรณ์อากาศประจำวัน กรมอุตุนิยมวิทยา เผยยังมีโอกาสที่ฝนฟ้าคะนองเกิดขึ้นได้อีกในสัปดาห์หน้า
ข่าวหน้า1,พายุ,ฝนตก,รถติด,ลูกเห็บ,ทำเนียบรัฐบาล,น้ำท่วม,การจราจรติดขัด,ข่าวทั่วไทย